NATEČAJ ZA NAJ START UP IN PODJETNIŠKO IDEJO
· Organizator natečaja je KŠTM Sevnica, Glavni trg 19, 8290 Sevnica, v partnerstvu z občino Sevnica in  Centrom za podjetništvo in turizem Krško. 
· Natečaj bo potekal ob času in kraju, ki ga določi organizator in bo v celoti objavljen ter ažuriran na spletni strani www.kstm.si.
· Prijave na natečaj se zbirajo do 14. 11. 2024. 
· Izbor za najboljšo idejo bo 28. 11. 2024 ob 17. uri v Mladinskem centru Sevnica.
· Namen natečaja je motivirati posameznike in ekipe, da svojo idejo predstavijo širši publiki ter da se s tem definirajo inovativne podjetniške ideje, startupi ali že razvita in inovativna podjetja v regiji in širše. 
Na natečaj se lahko prijavi vsak, ki izpolnjuje naslednje pogoje:
· Ima podjetniško idejo v katerikoli fazi razvoja.
· Ima podjetniško ekipo (vsaj dva člana in ni nujno, da je že dokončno sestavljena).
· Prijavitelj oziroma vsaj en član ekipe je polnoleten.
Kako izgleda natečaj?
· Prijave na natečaj so se odprle 14. 11. 2024.
· Na natečaj se lahko prijavite do 14. 11. 2024 do 24. ure, preko obraznega obrazca, ki ga najdete na spletni strani www.kstm.si. Vreč informacij lahko dobite tudi na mailu natasa.rupnik@kstm.si ali 051-680-220.
· Strokovna komisija bo med vsemi prijavljenimi idejami, start upi ali že razvitimi podjetji izbrala 10 idej, ki se bodo 28. 11. 2024 v MC Sevnica predstavile na odru pred strokovno komisijo in javnostjo ter se potegovale za glavne nagrade. 
· Odločitev o naboru izbranih ekipah, ki se bodo 28. 11. 2024 predstavile strokovni komisiji in javnosti, bo komisija sporočila do 15. 11. 2024 do 16. ure.
· Izbrane ekipe se bodo lahko udeležile delavnice »Kako učinkovito predstaviti svojo poslovno idejo oziroma kako pitchati«, ki bo potekala v soboto 16. 11. 2024 in bo v pomoč za boljši nastop pred komisijo. 
· Predstavitev ideje lahko traja največ 3 minute. Vsaka ekipa mora imeti pripravljeno tudi slikovno/ video prezentacijo oziroma PowerPoint predstavitev, ki nam jo mora poslati na email: natasa.rupnik@kstm.si,  do najkasneje 26. 11. 2024 do 15. ure.
· Na zadnji dan natečaja, 28. 11. 2024, bo potekal izbor najboljše ideje in slavnostni dogodek za vse udeležence natečaja.
· Na končnem dogodku se bo javnosti predstavilo največ 10 ekip na slavnostnem odru pred komisijo, investitorji, mediji in javnostjo. Le izbranih 10 ekip se bo potegovalo za končne nagrade. Na slavnostnem dogodku se bodo ekipe predstavile potencialnim investitorjem, partnerjem, komisiji, medijem, posebnim gostom.
· Posebna komisija bo na končnem dogodku razglasila zmagovalce natečaja. Razglasitev bo potekala v okviru glavnega dogodka dne 28. 11. 2024.
· Posebna komisija bo sestavljena iz vsaj treh članov iz javnega in zasebnega sektorja. Sestava komisije bo objavljena na spletni strani www.kstm.si.
· V okviru dogodka boste imeli priložnost spoznati tudi druge iniciative, podjetja, NVO in start upe, ki so aktivni v lokalnem okolju.
· V okviru dogodka bo organizirana tudi pogostitev z lokalnimi ponudniki hrane in pijače. Po uradnem delu pa bo čas za »minglanje« vseh prisotnih na dogodku. 
· Nagrajence natečaja bo po zaključni končni oceni vseh članov strokovne komisije razglasil župan občine Sevnica Srečko Ocvirk ter jim podelil nagrade. 
Pomembni datumi in roki
· 4. 11. 2024 - odprtje prijav,
· 14. 11. 2024 do 24. ure - rok za prijavo naj podjetniške ideje ,
· 15. 11. 2024 do 16. ure - obvestilo o izboru desetih ekip, ki bodo predstavile idejo pred strokovno komisijo na končnem dogodku na slavnostnem odru, 
· 16. 11. 2024 – delavnica PITCH – delavnica namenjena desetim ekipam, ki bodo tekmovale za nagrado in naj idejo. Namen delavnice je, da ekipe pripravijo super predstavitev in PPT za tekmovanje s pomočjo strokovnjaka,
· 26. 11. 2024 do 15. ure - rok za oddajo slikovnih prezentacij (PPT) organizatorju za prestavitev na končnem dogodku,
· 28. 11. 2024 - končni dogodek - predstavitev idej pred strokovno komisijo.
Nagrajenci in nagrade! 
· Nagrade dobijo prve tri uvrščene ekipe, s tem da zmagovalec prejme še glavno nagrado in sicer 500 € namenskega kapitala. Nagrade, ki jih dobijo ekipe, so: 
1) 500 € namenskega kapitala (1. mesto)
2) Pomoč pri razvoju podjetniške ideje (prva 3 mesta)
3) Svetovanje na področju priprave razpisov in nepovratnih sredstev (prva 3 mesta)
4) Možnost koriščenja prostorov v Podjetniškem inkubatorju Krško in koriščenje ostalih ugodnosti, kot jih imajo redni člani (predinkubacijska faza 1. mesec) (prva 3 mesta) – potrebna uskladitev terminov
5) Možnost koriščenja prostorov za sestanke v Sevnici in Krškem (prva 3 mesta) - potrebna uskladitev terminov
· Nagrada 500 € je v obliki namenskega kapitala, ki se porabi striktno za razvoj poslovne ideje. Vsaka namenska poraba 500 € namenskega kapitala bo obravnavana s predstavnikom KŠTM Sevnica.
· Prostor za delo in sestanke v Krškem se nahaja v Podjetniškem inkubatorju Krško.
· Prostor za sestanek v Sevnici se nahaja v Mladinskem centru Sevnica.
· Organizator nagradnih natečajev si pridržuje pravico, da ne podeli nagrade, če se pojavi dvom o istovetnosti podatkov ali če je ekipa oziroma posameznik deloval v nasprotju s pravili sodelovanja na natečaju. 
· Morebitne druge nagrade bodo navedene naknadno. Denarno izplačilo nagrad, prenos ali menjava nagrade ni mogoča.
· Vsi sodelujoči s prijavo na natečaj soglašajo z objavo njihovih podatkov, slik in video posnetkov za potrebe izvedbe natečaja.
· Sodelujoči v natečaju organizatorju kot upravljavcu dovoljuje, da vodi, vzdržuje in obdeluje zbirko zbranih osebnih podatkov sodelujočih in registriranih uporabnikov v skladu z Zakonom o varovanju osebnih podatkov (Uradni list RS št. 86/04 in 67/07). Organizator zagotavlja varstvo osebnih podatkov po zakonu. Upravljavec zbirke lahko obdeluje zbrane osebne podatke za namene obveščanja o nagradnem natečaju, vzorčenja, anketiranja in statistične obdelave podatkov, za ugotavljanje uporabe storitev, prilagajanje ponudbe in segmentacije, za raziskave trga, obveščanje o ponudbi, novostih, in ugodnostih ter za druge trženjske namene. Organizator se zavezuje, da podatkov ne bo posredoval tretjim osebam, razen če je to potrebno zaradi izvedbe natečaja. V času upravljanja osebnih podatkov ima posameznik možnost vpogleda, prepisa, kopiranja, dopolnitve, popravka, blokiranja in izbrisa osebnih podatkov v zbirki podatkov, skladno z veljavnimi predpisi. Sodelujoči lahko od organizatorja kadarkoli zahteva, da v 15 dneh trajno ali začasno preneha uporabljati njegove osebne podatke za namen neposrednega trženja, in sicer po e-mailu natasa.rupnik@kstm.si in pisno na naslov organizatorja – KŠTM Sevnica, Glavni trg 19, 8290 Sevnica. 
· Organizator si pridržuje pravico do sprememb pravil natečaja. 
· O vseh spremembah in novostih bo organizator obveščal na spletni strani www.kstm.si.
· Za dodatne informacije nam lahko pišete na natasa.rupnik@kstm.si.
Dodatne informacije in več informacij: 051 680 220 ali natasa.rupnik@kstm.si
